*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Δεκεμβρίου 1982

περί παροχής αδείας στην Ομοσπονδιακή Δημοκρατία της Γερμανίας να περιορίσει τη θέση σε εμπορία σπόρων προς σπορά ορισμένων ποικιλιών καλλιεργουμένων φυτικών ειδών

(Το κείμενο στη γερμανική γλώσσα είναι το μόνο αυθεντικό)

(82/949/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ του Συμβουλίου της 8ης Δεκεμβρίου 1980 (2), και ιδίως το άρθρο 15 παράγραφοι 2 και 3, καθώς και την παράγραφο 7,

την αίτηση που κατετέθη από την Ομοσπονδιακή Δημοκρατία της Γερμανίας,

Εκτιμώντας:

ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι προς σπορά ή τα φυτά που ανήκουν στις ποικιλίες των καλλιεργουμένων φυτικών ειδών, που έχουν γίνει επίσημα δεκτά κατά τη διάρκεια του έτους 1980 τουλάχιστον σε ένα από τα Κράτη μέλη, και επιπλέον αντιστοιχούν στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας, ως προς την ποικιλία και από τις 31 Δεκεμβρίου 1982, σε κανέναν περιορισμό θέσεως σε εμπορία·

ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ενα Κράτος μέλος μπορεί να δοθεί, κατόπιν αιτήσεώς του, η άδεια να απαγορεύει τη θέση σε εμπορία των σπόρων προς σπορά και των φυτών ορισμένων ποικιλιών·

ότι η Ομοσπονδιακή Δημοκρατία της Γερμανίας έχει υποβάλει παρόμοια αίτηση για ορισμένες ποικιλίες διαφορετικών ειδών·

ότι η ποικιλία Kawetanya (ζαχαρότευτλα) και οι ποικιλίες βρώμης και αραβοσίτου δεν υπέστησαν, στην Ομοσπονδιακή Δημοκρατία της Γερμανίας, τους επίσημους ελέγχους καλλιεργείας, λόγω της γερμανικής αιτήσεως·

ότι η εν λόγω ποικιλία ζαχαρότευτλων αποτέλεσε, στην Ομοσπονδιακή Δημοκρατία της Γερμανίας, αντικείμενο αίτησης για την επίσημη αποδοχή της, εφόσον οι σπόροι προς σπορά προορίζονται να τεθούν σε εμπορία σε άλλη χώρα (άρθρο 4 παράγραφος 2 υπό β) της προαναφερθείσας οδηγίας)· ότι έκτοτε ακόμη και ο αιτών δεν ισχυρίζεται ότι η ποικιλία αυτή έχει καλλιεργητική αξία ή επαρκεί σε ικανοποιητικό βαθμό για τη χρησιμοποίησή της στην Ομοσπονδιακή Δημοκρατία της Γερμανίας· ότι για το λόγο αυτό μπορεί να θεωρηθεί ότι η ποικιλία αυτή δεν ανταποκρίνεται, στην Ομοσπονδιακή Δημοκρατία της Γερμανίας και σε όλες τις ποιότητές της, σχετικά με την καλλιεργητική της αξία ή τη χρησιμοποίησή της, στα αποτελέσματα που ελήφθησαν για άλλη συγκρίσιμη ποικιλία, η οποία έχει γίνει αποδεκτή (άρθρο 15 παράγραφος 3 υπό γ) πρώτη περίπτωση της προαναφερθείσας οδηγίας) ·

ότι η εν λόγω ποικιλία βρώμης είναι χειμερινό είδος· ότι οι εν λόγω ποικιλίες αραβοσίτου έχουν δείκτη ΟΤΓ των κατηγοριών ωριμότητας ανώτερο από 350· ότι πρέπει να σημειωθεί ότι οι χειμερινές ποικιλίες βρώμης και οι ποικιλίες αραβοσίτου με δείκτη ΟΤΓ των κατηγοριών ωριμότητας ανώτερο από 350 δεν είναι κατάλληλες ακόμη για καλλιέργεια στην Ομοσπονδιακή Δημοκρατία της Γερμανίας, για όλους τους σκοπούς για τους οποίους καλλιεργούνται (άρθρο 15 παράγραφος 3 υπό γ) περίπτωση δεύτερη της προαναφερθείσας οδηγίας)·

ότι για την ποικιλία Checker (σταχυώδες ερυθρό φυτό), μπορεί να διαπιστωθεί βάσει των φακέλων, σχετικά με τα αποτελέσματα των εξετάσεων, ότι στην Ομοσπονδιακή Δημοκρατία της Γερμανίας δεν είναι επαρκώς ομοιογενής, όσον αφορά ορισμένα χαρακτηριστικά (άρθρο 15 παράγραφος 3 υπό α) περίπτωση τρίτη της προαναφερθείσας οδηγίας), σύμφωνα με τους εθνικούς κανόνες που διέπουν την αποδοχή των ποικιλιών στην Ομοσπονδιακή Δημοκρατία της Γερμανίας και που εφαρμόζονται στο πλαίσιο των ισχυουσών κοινοτικών διατάξεων·

ότι, πρέπει επομένως, να ικανοποιηθεί πλήρως η αίτηση της Ομοσπονδιακής Δημοκρατίας της Γερμανίας που αφορά το σύνολο των ποικιλιών αυτών·

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Δίδεται η άδεια στην Ομοσπονδιακή Δημοκρατία της Γερμανίας να απαγορεύσει σε όλο το έδαφός της τη θέση σε εμπορία των σπόρων προς σπορά των ακολού

θων ποικιλιών που δημοσιεύονται στον κοινό κατάλογο των ποικιλιών των γεωργικών προϊόντων του 1983:

Ι. Ζαχαρότευτλα:

Kewetanya

ΙΙ. Κτηνοτροφικά φυτά:

Festuca rubra L.

Checker

ΙΙΙ. Σιτηρά:

1. Avena sativa L.

Fringante

Joker

Kalott

Oyster

Rosette

1.2 // 2. Zea mays L. Aga Albret Argo Arlon Atlante Augusto 6666 Antares Baio Banat Barn 394 Cesare 606 Cheyenne Cobra Dekalb XL365 Dendor Erik Ermes G 4449 Fany Frank Galba Illini Ilona Imperator Isar Lipari // Maestrale Marechal Mark Monsone Monsur Montot Nickerson 601 Nickerson 702 Oreas Orfeo Padano Picco Pivot Pratile Radar Ribot Scipio Sirio Tplendid 7951 Texas Titan Traiano 74 Vulcano Wonder Kelly 3002.

2. Για την ποικιλία Kawetanya (ζαχαρότευτλα) η άδεια αυτή ισχύει μόνο εφόσον οι σπόροι της δεν προορίζονται να τεθούν στο εμπόριο σε άλλη χώρα.

Άρθρο 2

Η άδεια που αναφέρεται στο άρθρο 1 ανακαλείται μόλις διαπιστωθεί ότι δεν πληρούνται πλέον οι προϋποθέσεις για τις οποίες δόθηκε.

Άρθρο 3

Η Ομοσπονδιακή Δημοκρατία της Γερμανίας γνωστοποιεί στην Επιτροπή από ποιο χρονικό σημείο και σύμφωνα με ποιες διατυπώσεις κάνει χρήση της αδείας που αναφέρεται στο άρθρο 1.

Η Επιτροπή πληροφορεί σχετικά τα άλλα Κράτη μέλη.

Άρθρο 4

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Έγινε στις Βρυξέλλες, στις 30 Δεκεμβρίου 1982.

Για την 'Επιτροπή

Poul DALSAGER

Μέλος της Επιτροπής